3537 


04004023105010016 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 402 


31 Μαΐου2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέων δέκα οκτώ (18) κτι¬ 
ρίων που βρίσκονται στη νήσο Κεφαλληνία (ν. Κε¬ 
φαλληνίας) και καθορισμός ειιδκών όρων και πε¬ 


ριορισμών δόμησης αυτών. 1 

Κήρυξη αναδασωτέας έκτασης 0,7872 στρεμμάτων 
στη θέση «Άη-Λιας» Φωτεινού, Δήμου Κομποτίου Ν. 

Άρτας. 2 

ΔΙΟΡΘΩΣΕΙΣ ΣΦΑΛΜΑΤΩΝ 
Διόρθωση σφάλματος στην 565/19.3.2001 απόφαση 
Γεν. Γραμματέα Περιφ. Δυτ. Ελλάδας. 3 


ΑΠΟΦΑΣΕΙΣ 

Αριθ. 11371/3011 (1) 


Χαρακτηρισμός ως διατηρητέων δέκα οκτώ (18) κτιρίων 
που βρίσκονται στη νήσο Κεφαλληνία (Ν. Κεφαλλη¬ 
νίας) και καθορισμός ειδικών όρων και περιορισμών 
δόμησης αυτών. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παραγρ. 2 του άρθρου 110 και των 
παραγρ. 2, 3 και 4 του άρθρου 327 του από 14.7.1999 
Π.Δ/τος «Κώδικας Βασικής Πολεοδομικής Νομοθεσίας» 
(Δ' 580), όπως η παρ.2 του άρθρου 110 αντικαταστάθηκε 
με το άρθρο 3 και οι παρ. 2, 3 και 4 του άρθρου 327 τρο¬ 
ποποιήθηκαν με τις παρ. 1, 2 και 4 του άρθρου 2 του Ν. 
2831/2000 «Τροποποίηση των διατάξεων του Ν. 1577/85 
«Γενικός Οικοδομικός Κανονισμός» και άλλες πολεοδομι- 
κές διατάξεις» (Α' 140). 

2- Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΑΊ37). όπως αυτό 
προστέθηκε με το άρθρο 27 του Ν. 2081/92 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/97 (Α'38). 

3. Την 103325/1281/15.12.96 απόφαση του Υπουργού 
και του Υφυπουργού Περιβάλλοντος, Χωροταξίας και Δη¬ 
μοσίων Έργων «Μεταβίβαση αρμοδιοτήτων του Υπουρ¬ 


γού και του Υφυπουργού Περιβάλλοντος Χωροταξίας 
και Δημοσίων Έργων στο Γενικό Γραμματέα και στους 
Προϊσταμένους των Γενκών Διευθύνσεων, Διευθύνσεων 
και Τμημάτων του Υπουργείου Περιβάλλοντος, Χωροτα¬ 
ξίας και Δημοσίων Έργων πλην Γ ενικής Γ ραμματείας Δη¬ 
μοσίων Έργων» ΦΕΚ 1126/Β/16.12.1996). 

4. Τις διατάξεις της παρ.Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 3.11.2000 αιτιολογική έκθεση της Διεύθυν¬ 
σης Πολεοδομικού Σχεδιασμού, Τμήμα Παραδοσιακών 
Οικισμών. 

6. Το 8708/22.12.2000 (αρ. πρωτ. ΥΠΕΧΩΔΕ 
411/553/8.1.2001) έγγραφο του Δήμου Παλίκης. 

7. Το 291/2.2.2001 (αρ. πρωτ. ΥΠΕΧΩΔΕ 3704/903/ 
12.2.2001) έγγραφο του Δήμου Πυλαρέων. 

8. Το 36/θέμα 1ο/15.12.2000 πρακτικό της ΕΠΑΕ Κε¬ 
φαλληνίας και Ιθάκης. 

9. Την υπ’ αρ. πρωτ. 34310/11724/19.12.2000 αίτηση - 
ένσταση του Ηλία Τσιτσέλη. 

10. Τις από 10.12.2000 «παρατηρήσεις στις αντιρρήσεις 
των ενδιαφερομένων» της Δ/νσης Πολεοδομικού Σχεδια- 
σμού - Τμήμα Παραδοσιακών Οικισμών. 

11. - Το γεγονός ότι παρήλθε η προθεσμία που προβλέ- 
πεται από τις διατάξεις της παρ. 2 του άρθρου 4 του Ν. 
1577/85 (Α' 210), όπως ισχύει, χωρίς να περιέλθουν στη 
Δ/νση Πολεοδομικού Σχεδιασμού τυχόν αντιρρήσεις των 
υπολοίπων ενδιαφερομένων. 

12. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και τον προϋπολογισμό των 
οικείων Ο.Τ.Α., αποφασίζουμε: 

I. Αα. Χαρακτηρίζονται ως διατηρητέα δέκα (10) κτίρια 
που βρίσκονται εντός του εγκεκριμένου ρυμοτομικού 
σχεδίου Αργοστολιού του δήμου Αργοστολιού (Ν. Κε¬ 
φαλληνίας) όπως αυτά αναγράφονται στον παρακάτω πί¬ 
νακα και φαίνονται με μαύρη διαγράμμιση στο σχετικό 
πρωτότυπο διάγραμμα σε κλίμακα 1: 2,000 που θεωρή¬ 
θηκε από τον Προϊστάμενο της Διεύθυνσης Τοπογραφι- 
κών Εφαρμογών με την 11371/2001 πράξη του και αντίτυ¬ 
πό του σε φωτοσμίκρυνση δημοσιεύεται με την παρούσα 
απόφαση. 

Αβ. Χαρακτηρίζεται ωςδιατηρητέα η Γεωργική Σχολή (2 
κτίρια) που βρίσκεται στην εκτός Σχεδίου περιοχή Δήμου 
Αργοστολιού (Ν. Κεφαλλονιάς). 

Πίνακας κτιρίων 

1. Οικία Κοσμετάτου 

Λεωφ, Ριζοσπαστών 15 και Ιωσήφ Μομφεράτου. 

2. Φιλαρμονική Σχολή Κεφαλλονιάς και Ωδείο Λεωφ. 
Ριζοσπαστών. 

3 .Κτίριο Ιδρύματος Π. Φωκά - Κοσμετάτου, Οδός Παν. 
Βαλλιανού αρ. 1. 

4. Κτίριο Τράπεζας Ελλάδος Οδός Παν. Βαλλιανού. 

5. Οίκος Ευγηρίας, Οδός Γ. Γερμενή και I. Μεταξά. 

6. Δικαστικό Μέγαρο, Οδός Γ. Γερμενή και Λιθόστρω¬ 
του. 

7. Κτίριο Κεφαλλονίτικης Εταιρείας - Καλλιτεχνική Ανα¬ 
ζήτηση Οδός Παν. Μαζαράκη και Γ. Γερμενή. 

8. Κορνιαλένειος Βιβλιοθήκη και Λαογραφικό Ιστορικό 
Μουσείο Οδός Ηλ. Ζερβού και Γ. Γερμενή. 

9. Οικία Καρζωνάκη, Οδός Ηλ. Ζερβού 14. 

10. Κτίριο Εθνικής Τράπεζας, Οδός Παν. Βινιεράτου -Λι¬ 
θοστρώτου - Δρακοπούλου. 

11. Γ εωργική Σχολή (2 κτίρια) 

Β. Χαρακτηρίζονται ως διατηρητέα δύο (2) κτίρια που 
βρίσκονται εντός του εγκεκριμένου ρυμοτομικού σχεδίου 
Ληξουρίου δήμου Πολικής (Ν. Κεφαλληνίας) και ειδικότε¬ 
ρα το κτίριο Παπά - Μπασιά επί της οδού Γερουλάνου και 
το κτίριο της Ιακωβάτειου Βιβλιοθήκης, όπως φαίνονται 
με μαύρη διαγράμμιση στο σχετικό πρωτότυπο διάγραμ¬ 
μα σε κλίμακα 1:1000 που θεωρήθηκε από τον Προϊστά¬ 
μενο της Δ/νσης Τοπογραφικών Εφαρμογών με την 
11371/2001 πράξη του και αντίτυπο του σε φωτοσμίκρυν¬ 
ση δημοσιεύεται με την παρούσα απόφαση. 

Γ. Χαρακτηρίζονται ως διατηρητέα τρία (3) κτίρια που 
βρίσκονται στονΔήμοΠυλαρέων-οικισμός Αγ. Ευφημίας 
(Ν. Κεφαλληνίας) και ειδικότερα δύο κτίρια επί της οδού 
Αγ. Ιωάννη - Παραλιακή οδός Αγ. Ευφημίας κι ένα κτίριο 
οικία Γεράσιμου Μακρή (Μπάρμπα 1888) στην έξοδο της 
επαρχιακής οδού προς Σάμη, όπως φαίνονται με μαύρη 
διαγράμμιση στο σχετικό πρωτότυπο διάγραμμα σε κλί¬ 
μακα 1:2000 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 11371/2001 
πράξη του και που αντίτυπο του σε φωτοσμίκρυνση δη¬ 
μοσιεύεται με την παρούσα απόφαση. 

Δ. Χαρακτηρίζεται, ως διατηρητέο ένα (1) κτίριο που 
βρίσκεται εντός του οικισμού Χαβριάτα δήμου Πολικής 
(Ν. Κεφαλληνίας) και ειδικότερα η Βίλλα Τσιτσελή, όπως 
φαίνεται με στο σχετικό πρωτότυπο διάγραμμα σε κλίμα¬ 
κα 1:5.000 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 11371/2001 
πράξη του και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 

Ε. Χαρακτηρίζεται ως διατηρητέο ένα (1) κτίριο στην ε¬ 


κτός σχεδίου περιοχή Λιβάδι Ληξουρίου δήμου Παλίκης 
(ν. Κεφαλληνίας) και ειδικότερα το κτίριο των φυλακών. 

II. 1. Ως διατηρητέο χαρακτηρίζεται το αρχικό εκάστοτε 
κτίριο καθώς και οι εναρμονιζόμενες με αυτό μεταγενέ¬ 
στερες προσθήκες, όχι όμως και τα πόσης φύσεως καθ’ 
ύψος και κατ’ επέκταση υπάρχοντα προσκτίσματα που το 
αλλοιώνουν. Ο καθορισμός των προσκτισμάτων που αλ¬ 
λοιώνουν το αρχικό κτίριο πραγματοποιείται απάτην Επι¬ 
τροπή Πολεοδομικού και Αρχιτεκτονικού Ελέγχου (Ε- 
ΠΑΕ). 

2. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή τόσο 
των επί μέρους αρχιτεκτονικών ή καλλιτεχνικών και δια- 
κοσμητικών στοιχείων τους, όσο και των κτιρίων συνολι¬ 
κά, πλην των προσκτισμάτων ή των στοιχείων των κτιρίων 
για τα οποία η ΕΠΑΕ έχει γνωμοδοτήσει για την αφαίρεσή 
τους. 

3. Σε περίπτωση αποκατάστασης κτιρίου που έχει υπο- 
στεί αλλοιώσεις και υπάρχουν ανεπαρκή στοιχεία για το ί¬ 
διο το κτίριο, πρέπει να λαμβάνεται υπόψη η βασική αρχι¬ 
τεκτονική σύνθεση και η συγγενής μορφολογία και τε¬ 
χνολογία των όψεων των κτιρίων της περιοχής. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού καθώς 
και επεμβάσεις για λόγους λειτουργικούς των χαρακτηρι¬ 
ζόμενων ως διατηρητέων κτιρίων εφόσον δεν αλλοιώνε¬ 
ται ο αρχιτεκτονικός χαρακτήρας τους και δεν θίγονται τα 
διατηρητέα στοιχεία τους. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στα χαρακτηριζόμενα ως δια¬ 
τηρητέα κτίρια. Επιτρέπεται μόνο η τοποθέτηση επιγρα¬ 
φών μικρών διαστάσεων που πληροφορούν για τη χρήση 
των χώρων των κτιρίων. 

6. Αιτήσεις για προσθήκη σε χαρακτηριζόμενο ως διατη¬ 
ρητέο κτίριο αποστέλλονται από την πολεοδομική υπηρε¬ 
σία, με γνώμη της Επιτροπής Πολεοδομικού και Αρχιτε¬ 
κτονικού Ελέγχου, στην αρμόδια υπηρεσία του Υπουργεί¬ 
ου Περιβάλλοντος, Χωροταξίας και Δημοσίων Έργων για 
ειδικές ρυθμίσεις σύμφωνα με τις διατάξεις του άρθρου 4 
παρ. 2 του Ν. 1577/85, όπως ισχύει, εφόσον δεν παραβλά¬ 
πτεται το διατηρητέο κτίριο και ο χώρος που το περιβάλλει 

7. Για οποιαδήποτε επέμβαση στο εξωτερικό ή εσωτε¬ 
ρικό των διατηρητέων κτιρίων καθώς και για την τοποθέ¬ 
τηση επιγραφών απαιτείται έγκριση της ΕΠΑΕ. 

8. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβε¬ 
ρνήσεως. 

Αθήνα, 30 Απριλίου 2001 
Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 




ΑΓ ΕΥΦΗΜΙΑ ΚΕΨΑΛΛΗΝΙ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1917 (2) 

Κήρυξη αναδασωτέας έκτασης 0,7872 στρεμμάτων στη 
θέση «Άη-λιας» Φωτεινού Δήμου Κομποτίου Ν. Άρτας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωση της Περ/ας». 

2. Τις διατάξεις του άρθρου 117 παρ. 3 του Συντάγμα¬ 
τος και του νόμου 3200/55. 

3. Τις διατάξεις του Ν. 998/79 «Περί Προστασίας των 
δασών κλπ.» & ειδικώτερα: 

α) Του άρθρου 41 παρ. 1. 
β) Του άρθρου 38 παρ. 1. 
γ) Άρθρο 34 παρ. 4. 

4. Τις διαταγές του Υπουργείου Γεωργίας: 
α) 160417/1180/8.8.1980. 

β) 182447/3049/24.9.1980. 
γ) 164836/5136/10.8.1981. 

5. Την πρόταση της Δ/νσης Δασών Άρτας για κήρυξη α¬ 
ναδασωτέας της έκτασης που εκχερσώθηκε - καταλή¬ 
φθηκε παράνομα την προστασία & την φυσική αποκατά¬ 
σταση της βλάστησης, αποφασίζουμε: 

Κηρύσσουμε αναδασωτέα, με σκοπό την αποκατάστα¬ 


ση της δασικής βλάστησης που εκχερσώθηκε και κατα¬ 
λήφθηκε παράνομα αό τον Κασσελούρη Απόστολο του 
Βησσαρίωνα, κατοίκου Φωτεινού Άρτας την Συνδιακατε- 
χόμενη Δασική έκταση, εμβαδού 0,7872 στρεμμάτων που 
βρίσκεται στη θέση «Άη-Λιάς» Δημ. Δ/τος Φωτεινού, Δή¬ 
μου Κομποτίου. 

Προσδιορίζεται από τα στοιχεία: ΑΒΙΚΛΖΗΘΑ και έχει ό¬ 
ρια: 

Ανατολικά: Με Δάσος αειφ. - πλατυφύλλων (απότομο 
πρανές της επαρχιακής οδού). 

Δυτικά: Με αγροτικό δρόμο και το απότομο δασώδες 
πρανές αυτού. 

Βόρεια: Με ιδιοκτησία Κασσελούρη Γεωργίου. 

Νότια: Με επαρχιακή οδοό Άρτας - Φωτεινού - Δημα- 
ριού 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 2 Μαΐου 2001 

Ο Γεν. Γραμματέας Περιφέρεας κ.α.α. 

Ο Γ ενικός Διευθυντής 
ΒΑΣΙΛΕΙΟΣ ΜΗΤΣΕΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην αριθ. 565/19.3.2001 απόφαση Γενικού Γραμματέα 
Περιφέρειας Δυτικής Ελλάδας που δημοσιεύτηκε στο 
ΦΕΚ 286/19.4.2001 τεύχος Δ', επέρχονται οι εξής διορ¬ 
θώσεις: 

Συγκεκριμένα, η δασική βλάστηση καταστράφηκε από 


παράνομη κατάληψη δια κατασκευής πρόχειρου πλινθό¬ 
κτιστου οικήματος και φύτευσης τεσσάρων ατόμων μου¬ 
ριάς και όχι δια εκχερσώσεως. 

Επίσης όσον αφορά τον τόπο δημοσίευσης της απόφα¬ 
σης, πρέπει να αναγραφεί ο Δήμος Αροανείας και όχι η 
κοινότητα Λεοντίου. 

(Από την Περιφέρεια Δυτ. Ελλάδας) 

